### 3.     Orientering om status på byggesagsområdet

**Åbent**

Sagsnr.: 326-2018-2857        J.nr.: 02.34.00           Dokumentnr.:
326-2021-259855

**Sagstype**

Orientering.

**Resume og sagens baggrund**

Administrationen orienterer om status på byggesagsområdet og
om indsatser for at nedbringe sagspukler og sagsbehandlingstider.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

Sagsbehandlingen har i første halvdel af 2021 været
ubestemmelig og det har været svært for området at give en tilbagemelding på
forespørgsler. I september er vi dog nået ned på en gennemsnitlig
sagsbehandlingstid på 6 måneder. Det er stadig langt fra servicemålene, men er
det der meldes ud ved forespørgsler. Hjemmesiden opdateres med den nye
information.

I området arbejdes der med fokus på fortsatte
effektiviseringer og forenklede sags- og beslutningsgange. Området er før
sommerferien tilført 4 nye byggesagsbehandlere og sagssystemet er skiftet, da
det gamle system ophører.

Der er truffet 109 afgørelser fra d.01.09.2021 til og med
28.09.2021 og i samme periode er der indkommet 56 nye sager. I september 2020
blev der oprette 147 sager og der blev truffet afgørelse i 83 sager. Pt. er der
627 sager, der afventer på den ene eller anden måde. Nedgangen i antallet af
indkomne sager bekræfter en tendens der er oplevet siden sommeren. Dette
betyder, at puklen af gamle sager nedbringes. På den baggrund forventes det, at
sagsbehandlingstiden vil falde og at der i december kan udmeldes en ny aktuel
tid.

På mødet vil administrationen fremlægge og uddybe status for
september.

**Økonomiske konsekvenser**

Ingen.